สวัสดีค่ะคือปกติกินยาคุมยี่ห้อYaz แล้วแผงเก่าพึ่งหมดหาซื้อไม่ได้แถวบ้านเลยกินYazminแทนทันทีโดยไม่ได้เว้น7วันจะเป็นอันตรายมั้ยคะ ควรกินต่อไปหรือรอรอบเดือนใหม่มาแล้วค่อยทานดีคะ พอดีทานไปแล้ว1เม็ด
สวัสดีค่ะ การกินยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ถ้าเป็นแบบ 28 เม็ด ไม่ได้เว้นหรือกินเม็ดแป้ง 7 วัน แล้วกินยาแผงต่อไปทันทีเลยก็ไม่เป็นไร คือประจำเดือนอาจจะไม่มาในรอบเดือนนั้นๆ แต่ไม่ได้มีผลต่อประสิทธิภาพในการคุมกำเนิดจึงสามารถกินยาต่อไปได้จนครบแผง และสังเกตรอบเดือนในช่วงที่กินยาแผงใหม่หมดแผงอีกครั้งค่ะ